**OBRAZAC INFORMACIJE O PROVEDBI SAVJETOVANJA O NACRTU PRIJEDLOGA ISKAZA O PROCJENI UČINAKA PROPISA**

**MINISTARSTVO UNUTARNJIH POSLOVA**

Broj: 511-01-152-80808/2-2016

Zagreb, 19. prosinca 2016.

**I N F O R M A C I J A**

o provedbi savjetovanja s javnošću i zainteresiranom javnošću povodom izrade Nacrta prijedloga Iskaza o procjeni učinaka Nacrta prijedloga Zakona o izmjenama i dopunama Zakona o sigurnosti prometa na cestama

**1. Nositelj izrade Nacrta prijedloga Iskaza o procjeni učinaka propisa je:**

 Ministarstvo unutarnjih poslova

**2. Pravni izvori:**

 Plan normativnih aktivnosti Ministarstva unutarnjih poslova za 2017. godinu

**3. Neposredni dionici u izradi ovog Nacrta prijedloga Iskaza su:**

Ministarstvo unutarnjih poslova

**4.** **Ostali dionici s kojima su provedene neformalne konzultacije u pripremnoj fazi izrade ovog Nacrta prijedloga Iskaza su:**

* Ministarstvo zdravlja
* Centar za vozila Hrvatske
* Hrvatski autoklub

**5. Način sudjelovanja javnosti i zainteresirane javnosti u postupku savjetovanja:**

Javnost i zainteresirana javnost u postupku savjetovanja o Nacrtu prijedloga Iskaza o procjeni učinaka Nacrta prijedloga Zakona o izmjenama i dopunama Zakona o sigurnosti prometa na cestama mogu sudjelovati davanjem mišljenja, primjedbi i prijedloga u pisanom obliku na Nacrt.

Nacrt prijedloga Iskaza o procjeni učinaka ovoga propisa objavljuje se u nastavku ove Informacije.

Primjedbe, prijedlozi i mišljenja dostavljaju se u razdoblju od 22. prosinca 2016. do 22. siječnja 2017.

**6. Ostali podaci:**

Tijekom naprijed navedenog razdoblja Nacrt prijedloga Iskaza razmotrit će se i na okruglom stolu s dionicima prema posebnom pozivu, a Nacrt će biti dostavljen i nadležnim i drugim središnjim tijelima državne uprave radi davanja mišljenja.

Nakon što se razmotre sva prispjela mišljenja, prijedlozi i primjedbe Nacrt prijedloga Iskaza o procjeni učinaka propisa će se ažurirati, te će se, kada se ispune svi propisani uvjeti, pristupiti izradi Prijedloga Iskaza i Nacrta prijedloga Zakona o izmjenama i dopunama Zakona o sigurnosti prometa na cestama.

**7. Način informiranja javnosti i zainteresirane javnosti o prihvaćenim i neprihvaćenim mišljenjima, prijedlozima i primjedbama dostavljenim za vrijeme predmetnog savjetovanja:**

Stručni nositelj izrade propisa će na svojim internetskim stranicama dati odgovarajuću obavijest.